
VATROGASNA ZAJEDNICA

 POŽEŠKO-SLAVONSKE ŽUPANIJE

Matije Gupca 6, 34000 Požega

tel/fax. (034) 274-043, 274-926, 274-150

Broj: 32-03/23.
Požega, 23.02. 2023.

        Nadzorni odbor VZ-e Požeško-slavonske županije na sjednici od 23. 02. 2023. god., u sastavu Vinko Jušić, predsjednik, Radičević Ivan, član, Damir Colosetti, član, pregledao je financijsko, blagajničko i administrativno poslovanje VZ-e  Požeško-slavonske županije za razdoblje od 01. 01. do 31. 12. 2022. god. i Skupštini VZ-e Požeško-slavonske županije podnosi slijedeće

I  Z  V  J  E  Š  Ć  E

I

          Uvidom u knjigovodstvenu dokumentaciju ustanovljeno je da su za sve pojedine vrste prihoda i rashoda, te sredstava i izvora sredstava otvorene knjigovodstvene kartice i da su na njima evidentirane sve knjigovodstvene promjene na osnovu postojećih dokumenata, te da su na kraju godine kartice zaključene.

           Knjiga blagajne vodi se uredno i zaključuje dnevno. Na kraju izvještajnog razdoblja saldo u redovnoj blagajni iznosi 0 kn, te u blagajni motornog goriva 0 kn.
            VZ-e Požeško-slavonske županije je u izvještajnom razdoblju ostvarila ukupan prihod od 892.689,36 kn, a ukupni rashodi iznosili su 778.815,72 kn. Na dan 31. 12. 2022. g. višak prihoda iznosi 113.873,64 kn prenosi se u iduću godinu i koristit će se za troškove amortizacije imovine (višak prihoda proizašao je dijelom iz kapitaliziranih sredstava prilikom nabavke osobnog vozila za zapovjednika Škoda). Stanje žiro-računa na dan 31. 12. 2022. g. na redovnom računu (Podravska banka) iznosi 42.177,39 kn i stanje žiro računa na posebnom računu (sredstava premije osiguranja Zagrebačka banka) iznosi 47.375,77 kn.
Obveze prema zaposlenima na dan 31. 12. 2022. g. iznose 17.282,54 kn (bruto plaća s doprinosima na plaću) i podmirene su u 2023. g. 
Obveze za naknade izvan radnog odnosa iznose 2.986,10 kn doznačene su u 2023. g. (ugovor o djelu bruto naknada –  predsjednik  VZŽ).
Obveze prema dobavljačima na dan 31. 12. 2022. g. iznose 3.598,86 kn i podmirene su u 2023. g. 
             Višak prihoda raspoloživ u slijedećem razdoblju (redovan + poseban račun) iznosi 330.743,18 kn i koristit će se za obavljanje redovne djelatnosti Zajednice u narednim obračunskim razdobljima.
             Svi financijski dokumenti potpisani su i uredno arhivirani po ovlaštenim osobama VZ-e  Požeško-slavonske županije.

                                                                  II

             Administrativno poslovanje VZ-e Požeško-slavonske županije je u izvještajnom razdoblju vođeno uredno kroz urudžbeni zapisnik. Svi akti su uredno zaprimljeni, kao i akti koje je slala VZ-e Požeško-slavonske županije. U izvještajnom razdoblju Zajednica je zaprimila 232 predmeta koji su riješeni i razvedeni u primjerenom roku.

              U izvještajnom razdoblju održano je (2) sjednice Skupštine, sedam (7) sjednica Predsjedništva, dvije (2) sjednice Zapovjedništva i pet (5) sjednica Nadzornog odbora. Na svim sjednicama je bio dovoljan broj članova za pravovaljano i punovažno odlučivanje.

              Zapisnici sa sjednica tijela Zajednice uredno su vođeni i verificirani na idućim sjednicama, te uredno potpisani po predsjedniku, zapovjedniku i zapisničaru.

              Predsjedništvo je na sjednicama povremeno i po potrebi analiziralo rad djelatnika Zajednice za izvještajno razdoblje i istima dalo najvišu ocjenu, a na temelju izvršavanja zadataka koji su proizašli iz programa Vatrogasne zajednice Požeško-slavonske županije za 2022. god. te naputaka i danih obveza od strane nadležnih tijela jedinica lokalne samouprave i uprave, Hrvatske vatrogasne zajednice i Službe civilne zaštite Požega.

          Na svim sjednicama Predsjedništva bili su nazočni članovi Nadzornog odbora.
                                                                   III

      Obvezujemo sva DVD-a da se aktivno uključe u rad računalne aplikacije HVZ-e “Vatronet“ i „UVI“
             Navedenu aktivnost po zaključku HVZ-e i VZŽ-e obvezno moraju odraditi sva DVD-a i vatrogasne zajednice u Republici Hrvatskoj zbog konačnog ažuriranja podataka o DVD-ima (evidencija vatrogasne tehnike, članstva, kategorizacije, sredstava, intervencija, osposobljavanja i aktivnosti vatrogasne organizacije), te još jednom obvezujemo odgovorne osobe u navedenim DVD-ima da isto žurno ažuriraju, jer ubuduće neće moći ostvariti prava na priznanja, prava na ostvarivanje sredstava s naslova HVZ-e iz premije osiguranja od požara , učešće u vatrogasnim natjecanjima, dobivanje vatrogasnih iskaznica za operativne članove i dr.

                                                                   IV 

           Podnoseći ovo izvješće Skupštini sa ciljem da se prikaže slika Vatrogasne zajednice Požeško-slavonske županije kroz stanje financijskog, blagajničkog, administrativnog, normativnog, ustrojstvenog i dr. poslovanja, predlaže se da ga ista, uz eventualne primjedbe i prijedloge, nakon rasprave prihvati.

                                                                 PREDSJEDNIK NADZORNOG ODBORA:

                                                                                      Vinko Jušić

